section_heading: Posljedice rata
paragraph_text: Otprilike 50.000 zarobljenika odvedeno je okovano lancima u Rim, gdje su živote završili u gladijatorskim igrama, krvareći za zabavu širokih rimskih masa. Mnogo muškog stanovništva palo u bitkama, a razmjerno veliki broj odveden je i prodan u roblje. Nestankom vlastitog političkog centra i plemićke kaste, lišeni velikog karizmatičnog vođe većina preostalog naroda i nije imala velike uvjete za samostalno preživljavanje. Iako su se u prošlosti postavljale teze da je uslijedila velika eksterminacija njihovog pučanstva koje je vođeno nakon završetka ratova, činjenica da je određeni dio stanovništva morao preživjeti. Nekima je život pošteđen prije ako su se tijekom rata odrekli vlastite podređenosti Decebalu, dok su neki mogli izbjeći i iseliti se iz područja kojima je Rim sad suvereno vladao. Ipak, etnicitet Dačana nije imao više velike izglede da preživi tako da je njihovo ime polako nestajalo s prostora pod utjecajem romanizacije. Oni koji su možda pobjegli vjerojatno su se utopili u široj masi okolnih sarmatskih plemena, te tako izgubili svoje ime.